als_Latn dik_Latn sag_Latn
Bajram Fraholli nuk ka qëndruar as dy javë në krye të Naftëtarit dhe ai ka dhënë dorëheqjen. Shkak janë bërë marëdhëniet jo të mira me disa pjesëtarë të skuadrës. Në një prononcim dhënë enkas për “Sport Ekspres”, trajneri Bajram Fraholli ka pohuar: “Besoj se në një kohë të dytë do të flas shumë qartë dhe pa “dorashka” në lidhje me arsyet e dorëheqjes. Por, për një gjë dua të siguroj tifozerinë kuçovare dhe mbështetësit e mi brenda skuadrës se unë asnjëherë nuk i jam shmangur përgjegjësive për të drejtuar skuadrën time të zemrës Naftëtarin. Dua të saktësoj se dorëheqja ime nuk ka lidhje me mua, por me faktor të tjerë që kanë qenë në një farë mënyre pengesë për drejtimin e skuadrës nga ana ime. I uroj sukses Naftëtarit dhe uroj që të shkojë sa më larg”, ka mbyllur Fraholli.
TRI KANDIDATURA – Tre ish futbollistë të spikatur tek naftëtarit dhe jo vetëm, si: Gëzim Gega dhe Dashnor Dume, që ndiqen nga vlonjati i njohur Petraq Bifsha, janë në “pole” për të marrë drejtimin e Naftëtarit. Edi SPAHIU
als_Latn als_Latn